Целзиусов степен

Целзиусовата скала (Celsius) е скала за изразување на температура. Го носи името на нејзиниот изумител, шведскиот астроном Андерс Целзиус (1701 — 1744). Целзиусов степен (°C) е одредена температура на Целзиусовата скала, а самата мерна единица што го изразува тој интервал се нарекува целзиус (со мали букви)„целзиус“  - Лексикон на македонскиот јазик, он.нет. Сè до 1948 единицата се нарекувала центиград (од лат. centum = „сто“ и gradus = „степен“„центиград“  - Лексикон на македонскиот јазик, он.нет).

Од 1744 до 1954, 0 °C се сметале за точка на мрзнење на водата, а 100 °C за нејзината точка на вриење, обете при притисок од една стандардна атмосфера. Иако овие определници се застапени во образованието и денес, единицата „Целзиусов степен“ и Целзиусовата скала по меѓународен договор денес се дефинираат според две точки: апсолутната нула и тројната точка на водатасе работи за посебно подготвена вода со кратенка VSMOW. Оваа дефиниција дава прецизен сооднос помеѓу скалите на целзиусот и келвинот, која пак е основна единица на SI за термодинамичка температура (симбол: K). Апсолутната нула, коај е хипотетичка и недостижна температура при која материјата има нулта ентропија, се дефинира како точно 0 K и −273,15 °C. Температурната вредност на тројната точка на водата изнесува точно 273,16 K и 0,01 °C. 

Со оваа дефиниција, величината на Целзиусовиот степен и Келвинот се утврдени како точно 1 дел од 273,16 (прибл. 0,00366) на разликата помеѓу апсолутната нула и тројната точка на водата, така израмнувајќи ги величините на двете единици. Покрај ова, дефиницијата ја утврдува разликата помеѓу нултите точки на двете скали како точно 273,15 Целзиусови степени (−273,15 °C = 0 K и 0 °C = 273,15 K). 

Позастапени температури
Еве некои температури што почесто се среќаваат и нивните вредности на трите најзастапени скали.

+ Сооднос на најважните скали  Келвин  Целзиус  Фаренхајт  Апсолутна нула(точно, по дефиниција) 0 K −273,15 °C −459,67 °F Точка на вриење на течен азот 77.4 K −195,8 °CLide, D. R., ed. (1990–1991). Handbook of Chemistry and Physics. 71st ed. CRC Press. p. 4–22. −320,3 °F точка на топење на сув мраз 195,1 K −78 °C −108,4 °F точка на топење на H2O (прочистен мраз)Точката на мрзнење на прочистената вода изнесува 0,000 089(10) Целзиусови степени. 273,15 K 0 °C 32 °F Тројна точка на водата(точно, по дефиниција) 273,16 K 0,01 °C 32,018 °F Телесна температура 310,15 K 37,0 °C 98,6 °F Точка на вриење на водата при 1 атм (101.325 kPa)(приближно) 373,1339 K 99,9839 °C 211,971 °F

 Споредба на скали 

 Поврзано 
 Апсолутна нула
 Температура
 Термодинамика

 Наводи 

 Надворешни врски 
 „Дефиниции на основните единици: Келвин“ - NIST 
 „SI - Брошура, поднаслов 2.1.1.5, Единица за термодинамичка температура“ - МБТМ  

Категорија:Изведени SI-единици
Категорија:Единици за температура
Категорија:Шведски пронајдоци